ufal/npfl147 huggingface dataset:
# Combertault
Combertault je francúzska obec, ktorá sa nachádza v departemente Côte-d’Or, v regióne Burgundsko.

## Poloha
Obec má rozlohu 3,92 km². Najvyšší bod je položený 211 m n. m. a najnižší bod 188 m n. m.

## Obyvateľstvo
Počet obyvateľov obce je 540 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# 2467 Kollontai
2467 Kollontai je planétka s priemerom približne 33 km, ktorú objavila Ľudmila Ivanovna Černychová 14. augusta 1966.

## Iné projekty
- Commons ponúka multimediálne súbory na tému 2467 Kollontai
# Norbert Wójtowicz
Norbert Wójtowicz (* 1. december 1972, Plock, Poľsko) je poľský historik, teológ, pedagóg a spisovateľ.
Absolvent Univerzity a Pápežskej Teologickej Fakulty vo Vroclave. Od roku 2003 PhD. Je absolventom postgraduálneho štúdia v odbore žurnalistiky (1999), otázky spojené s fungovaním európskych fondov (2004), špeciálneho vzdelávania (2006) a rehabilitácie (2009).
Prednáša, okrem iného na Ústave dejín na Univerzite vo Vroclave, Vysokej škole P. Włodkowica v Plocku. Od roku 2006 je zamestnancom Inštitútu národnej pamäti (Instytut Pamięci Narodowej).
Autor kníh o slobodomurárstve:
- „História a myšlienky v celej histórii slobodomurárstva“ (Sztuka Królewska. Historia i myśl wolnomularstwa na przestrzeni dziejów, Wrocław 1997).
- „Veľký architekt vesmíru. Teologické kritika slobodomurárskej kontemplácie Boha“ (Wielki Architekt Wszechświata. Teologiczna krytyka masońskich wizji Boga, Wrocław 1999).
- „Kampaň antymasońska“ 1938 (Kampania antymasońska 1938, Krzeszowice 2005).
- „Rokovania o slobodomurárstvo“ (Rozmowy o masonerii, Krzeszowice 2005).
- „Slobodomurárstvo. Malý slovník“ (Masoneria. Mały słownik, Warszawa 2006).
- „Praemiando Incitat. Rád svätého Stanislava“ (Praemiando Incitat. Order Świętego Stanisłwa, Warszawa 2007).

Laureát ceny Zlaté Pero „Poľského slobodného murára” (Złote Pióro „Wolnomularza Polskiego”) v 2005.
Člen poľského veliteľa Rádu rytierov a špitální svätého Lazara Jeruzalemského.
# Vers-Pont-du-Gard
Vers-Pont-du-Gard je francúzska obec, ktorá sa nachádza v departemente Gard, v regióne Languedoc-Roussillon.

## Poloha
Obec má rozlohu 19,14 km². Najvyšší bod je položený 192 m n. m. a najnižší bod 15 m n. m.

## Obyvateľstvo
Počet obyvateľov obce je 1 751 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# 1773 Rumpelstilz
1773 Rumpelstilz je planétka s priemerom približne 55 km, ktorú objavil Paul Wild 17. apríla 1968.
# Juniorské majstrovstvá sveta v atletike
Juniorské majstrovstvá sveta v atletike je atletické podujatie pre športovú mládež. Zúčastniť sa ho môžu len športovci, ktorí sú narodení v takom ročníku, ktorý je o 19 rokov a menej nižší ako kalendárny rok daných majstrovstiev. Napríklad, Juniorských majstrovstiev sveta 2010 sa môžu zúčastniť ročníky 1991 a vyššie, lebo 2010 - 19 = 1991.

## Zoznam majstrovstiev
| Rok  | Miesto                     |
| ---- | -------------------------- |
| 1986 | Atény (Grécko)             |
| 1988 | Greater Sudbury (Kanada)   |
| 1990 | Plovdiv (Bulharsko)        |
| 1992 | Seoul (Kórejská republika) |
| 1994 | Lisabon (Portugalsko)      |
| 1996 | Sydney (Austrália)         |
| 1998 | Annecy (Francúzsko)        |
| 2000 | Santiago (Čile)            |
| 2002 | Kingston (Jamajka)         |
| 2004 | Grosseto (Taliansko)       |
| 2006 | Peking (Čína)              |
| 2008 | Bydgoszcz (Poľsko)         |
| 2010 | Moncton (Kanada)           |
| 2012 | Barcelona (Španielsko)     |
# František Klajban
František Klajban (* 23. júl 1888, Hronec – † 8. marec 1971, Jablonec nad Nisou) bol slovenský verejný činiteľ a politik v období medzivojnového Česko-Slovenska.
Povolaním bol robotník. V lisovni v rodnej obci sa zaslúžil o zdokonalenie miestnej prevádzky. Počas I. svetovej vojny vstúpil do čs. légií. Po roku 1918 sa politicky angažoval v Česko-slovenskej strane národno-socialistickej. Po parlamentných voľbách v roku 1935 získal poslanecké kreslo v Národnom zhromaždení. Mandát nadobudol až dodatočne, 26. apríla 1938, kedy nastúpil na uprázdnený mandát po zosnulom Vladimírovi Polívkovi. Poslancom zostal do konca zániku činnosti Národného zhromaždenia na prelome rokov 1938/1939. V závere roku 1938 ešte prestúpil do poslaneckého klubu HSĽS. V období Slovenského štátu bol účastníkom ilegálneho protifašistického hnutia.
# Briord
Briord je francúzska obec, ktorá sa nachádza v departemente Ain, v regióne Rhône-Alpes.

## Polohopis
Briord má rozlohu 12,29 km². Najvyšší bod je položený 580 m n. m. a najnižší bod 200 m n. m..

## Obyvateľstvo
Briord má 875 obyvateľov (2009).
Graf vývoja obyvateľstva:
Zdroje: INSEE

## Iné projekty
- Commons ponúka multimediálne súbory na tému Briord

| Portal | Francúzsky portál |
# Karma Rosenberg
Karma Rosenberg, známa aj ako Karma, Karmen Solana, Candy Manson, Lulu Fontaine, Carmen Lajolla, vlastným menom Renáta Karásková (* 3. januára 1981, Zvolen) je slovenská pornoherečka.

## Kariéra
Karma Rosenberg sa dostala do pornopriemyslu v roku 1999, vďaka režisérovi Pierrevi Woodmanovi, keď sa objavila v jednej časti zo série Private Castings. Filmy nakrúcala prevažne v Európe pre: Rocca Siffrediho, Nacha Vidala a Christophera Clarka, neskôr sa jej podarilo preraziť aj v USA. Kariéru pornoherečky ukončila v roku 2009. Niektoré zdroje uvádzajú rok 2004.

## Časť filmografie
- Angelmania 4 (Metro)
- Animal Trainer 6 (Evil Angel)
- Ass Quest 2 (Sin City)
- Ass To Mouth 3 (Heatwave)
- Big Mouthfuls 2 (Bangbros) New!
- Big Natural Breasts 2 (New Sensations)
- Big Tit Brotha Lovers 2 (Exquisite)
- Blowjob Impossible 4 (New Sensations)
- Busty White Girls (West Coast)
- Call-girls Service (Marc Dorcel, Fr.)
- Castings 29 (Private)
- Devil In The Flesh (Private)
- Dirty Anal Kelly In Rome 2 (Evil Angel)
- Euro Angels 15 (Evil Angel)
- Euro Scavengers 2 (Odyssey)
- Euro Tramps 4 (Pleasure)
- European Mail Order Brides 2 (Cinema Play)
- Hardball 7 (Evil Angel)
- Jaw Breakers 3 (Anarchy)
- Killer Pussy 1 (New Sensations)
- Killer Pussy 3 (New Sensations)
- Les Sœurs Indignes (Colmax, Fr.)
- Little Foxes 2 (Avalon)
- Luciano's Lucky Ladies 6 (Extreme)
- Mammary Mayhem 1 (Blue Coyote)
- Matador 12: Avalanche 2 (Private)
- Matador 4: Anal Garden (Private)
- My Point Of View (Anarchy)
- Orgie En Noir (Marc Dorcel, Fr.)
- Out Numbered 2 (Red Light)
- Seduced And Abandoned (Erotic Media)
- Sex à La Carte (Marc Dorcel, Fr.)
- Sexx The Hard Way 5 (New Sensations)
- Sodomania Orgies 2 (Elegant Angel)
- Spermasüchtig (Videorama, Ge.)
- The Girls of Amateur Pages 5 (Cinema Play) New!
- True Anal Stories 11 (Evil Angel)
- True Anal Stories 6 (Evil Angel)
# Horní Bečva
Horní Bečva je horská obec v Česku v okrese Vsetín v Zlínskom kraji. Leží v CHKO Moravsko-sliezske Beskydy asi 13 km východne od Rožnova pod Radhoštěm na brehu rieky Rožnovská Bečva.
Obec sa nachádza na dôležitej ceste E 442, spájajúcej Valašské Meziříčí a Žilinu.
1. januára 2012 tu žilo 2 451 obyvateľov, z toho 1 235 mužov a 1 216 žien, pričom priemerný vek v obci bol 43,0 roka (muži 41,1 roka, ženy 45,0 roka).

## Iné projekty
- Commons ponúka multimediálne súbory na tému Horní Bečva
# NGC 4779
Súradnice:  12h 53m 51s; 09° 42′ 33″
NGC 4779 je galaxia v súhvezdí Panna, ktorú objavil britsko-nemecký astronóm William Herschel 15. apríla 1784.
Jej zdanlivá hviezdna veľkosť je 12,2.
# Saint-Germain (Vienne)
Saint-Germain je francúzska obec, ktorá sa nachádza v departemente Vienne, v regióne Poitou-Charentes.

## Poloha
Obec má rozlohu 20,23 km². Najvyšší bod je položený 137 m n. m. a najnižší bod 72 m n. m.

## Obyvateľstvo
Počet obyvateľov obce je 1 007 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Le Magny (Vosges)
Le Magny je francúzska obec, ktorá sa nachádza v departemente Vosges, v regióne Lotrinsko.

## Poloha
Obec má rozlohu 3,53 km². Najvyšší bod je položený 347 m n. m. a najnižší bod 242 m n. m.

## Obyvateľstvo
Počet obyvateľov obce je 40 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Ville-sur-Lumes
Ville-sur-Lumes je francúzska obec, ktorá sa nachádza v departemente Ardennes, v regióne Champagne-Ardenne.

## Poloha
Obec má rozlohu 3,1 km². Najvyšší bod je položený 273 m n. m. a najnižší bod 180 m n. m.

## Obyvateľstvo
Počet obyvateľov obce je 482 obyvateľov (2009).
Graf vývoja obyvateľstva:
Zdroje: INSEE
# Andy Trudeau
Andy Trudeau je fiktívna postava amerického televízneho seriálu (Čarodejnice).
V seriály účinkuje len do prvej série kde umiera.
Povolaním bol policajt, sestrám čarodejniciam pomáhal až do smrti.

## Zaujímavosti
- Rodina: 
  - ex-manželka Susan Trudeau,
# Sembas
Sembas je francúzska obec, ktorá sa nachádza v departemente Lot-et-Garonne, v regióne Akvitánsko.

## Poloha
Obec má rozlohu 12,51 km². Najvyšší bod je položený 224 m n. m. a najnižší bod 124 m n. m.

## Obyvateľstvo
Počet obyvateľov obce je 136 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Kuchynská Malina
Kuchynská Malina je potok V. na Záhorí, v okrese Malacky, na území VVP Záhorie (k.ú. Bažantica). Je to tok nížinného charakteru, ktorého dĺžka činí 2,006 km a plocha povodia zahŕňa 1,643 km². Pramení vo výške 198 m n. m. a vlieva sa do Perneckej Maliny, v nadmorskej výške 184 m n. m.

## Prameň
Pramení v dorastenom močaristom listnatom lese, v lokalite Zelnica (200 m n. m.), na západoseverozápadnom svahu vrchu Klimkov vršok (235 m n. m.), v Záhorskej nížine, v podcelku Borská nížina, v časti Bor, v nadmorskej výške 198 m n. m.

## Opis toku
Po prameni potok tvorí jemnú dvojvlnu smerujúcu na západ a ďalej pokračuje severozápadným smerom, v listnatom lese. Následne sa mierne stáča na západ, kde tu vytvára meandre a pokračuje na rozhraní lesa a trávnatého porastu. Oblúkom sa stáča na severozápad, vlní sa a neskôr zmení smer na západoseverozápadný. Týmto smerom tečie až po svoje ústie, pričom časť toku (približne 150 metrov) je zatopená vodami Druhého rybníka. Ústi sprava do Perneckej Maliny, v nadmorskej výške 184 m n. m.
# Marián Amsler
Doc. Marián Amsler ArtD. (* 1979, Bratislava) je slovenský divadelný režisér, dramaturg, umelec, pedagóg a umelecký šéf Divadla Petra Mankoveckého.
Uviedol viaceré súčasné svetové, ale aj české a slovenské divadelné hry. Ako hosť režíroval v mnohých českých a slovenských divadlách (Činohra SND, Divadlo Aréna v Bratislave, Divadlo Astorka Korzo ´90 v Bratislave, Slovenské komorné divadlo v Martine, Divadlo Andreja Bagara v Nitre a ďalšie). Za svoje inscenácie Čechovových hier Platonov a Ivanov získal dvakrát prestížne ocenenie DOSKY v kategórii Objav roka. V roku 2012 získal DOSKY za najlepšiu réžiu za inscenáciu Anny Jablonskej Pohania v SND. V súčasnosti pôsobí ako odborný asistent na Vysokej škole múzických umení v Bratislave na Katedre réžie a dramaturgie.

## Biografické údaje
Je absolventom odboru divadelná dramaturgia a postgraduálneho štúdia v odbore činoherná réžia na Vysokej škole múzických umení v Bratislave. Jeho inscenácie (Platonov a Ivanov) boli ocenené na internacionálnych divadelných festivaloch vo Varšave, v Prahe a v Brne. Po skončení štúdia spolupracoval s viacerými divadelnými zoskupeniami (Slovenské národné divadlo, Divadlo Andreja Bagara, Divadlo Aréna v Bratislave, Dejvické divadlo v Prahe, Divadlo Petra Bezruča v Ostrave a iné). Taktiež je spoluzakladateľom Divadla Letí v Prahe. 
V súčasnosti pôsobí ako odborný asistent na Vysokej škole múzických umení v Bratislave na Katedre réžie a dramaturgie.

## Dielo (výber)
- Platonov (2003)
- Ivanov (2006)
- Pohania (2012)
- Jane Eyrová (2014)
- Desatoro (Nebudeš krivo svedčiť proti svojmu blížnemu) (2014)
- Vyhnání Gerty Schnirch (2014)
- Fanny a Alexander (2016)
- Socializmus s teplou tvárou (2020)
- Yerma (2022)[4]


## Ocenenia
- DOSKY – Cena v kategórii Objav sezóny za réžiu inscenácie Platonov (2003)
- Grand Prix na Medzinárodnom festivale divadelných škôl vo Varšave za inscenáciu Platonov (2003)
- Cena divákov na medzinárodnom festivale Zlomvaz v Prahe za inscenáciu Platonov (2003)
- Cena divákov na medzinárodnom festivale Setkání/Encounter v Brne za inscenáciu Platonov (2003)
- DOSKY – Cena v kategórii Objav sezóny za inscenáciu Ivanov (2006)
- DOSKY – Cena v kategórii Najlepšia réžia sezóny za inscenáciu Pohania (2012)
- Cena Divadelních novin 2014/2015 v kategórii činoherného divadla za najlepšiu réžiu sezóny za inscenáciu Vyhnání Gerty Schnirch (2015)
- DOSKY za najlepšiu inscenáciu sezóny; za inscenáciu Fanny a Alexander v Činohre Slovenského národného divadla (2016)
# Ján Tomaják
Ján Tomaják (*   Slovensko) bol organár.

## Životopis
Organársky majster v Banskej Bystrici.
# Daniel Sturridge
Daniel Sturridge (* 1. september 1989) je bývalý anglický profesionálny futbalista. 
Hrá na pozícii útočníka. Sturridge začal svoju kariéru v Manchesteru City, kde si zahral dvakrát vo finále FA Youth Cupu. Prvýkrát nastúpil za seniorov v roku 2007 a v roku 2008 strelil svoj prvý profesionálny gól.
V sezóne 2007 – 2008 sa Sturridge stal prvým hráčom, ktorý v jednej sezóne strelil gól ako v FA Youth Cupu, tak aj v FA Cupu a v Premier League.
V Manchestri bol používaný hlavne ako žolík, opustil klub v lete 2009, keď sa s Manchesterom nedokázal dohodnúť na novej zmluve. Následne prestúpil do Chelsea. Pri konkurencii v podobe Didiera Drogby a neskôr Fernanda Torresa, sa v januári 2013 presťahoval za cca 12 miliónov libier do Liverpoolu FC, kde spolu s Divockom Origim a Christianom Bentekem tvoril útočnú trojicu.
| Portal | Britský portál |
# Hranatá veža
Hranatá veža (poľ. Graniasta Turnia, nem. Mautstein, maď. Vámkő) je najmasívnejší objekt úseku hlavného hrebeňa Vysokých Tatier od Svišťového štítu po Malý Javorový štít, medzi Rovienkovou priehybou a (Rovienkovou stenou) Vyšným Rovienkovým sedlom (Rovienkovou vežou). Má dva takmer rovnako vysoké končiare, hlavný juhozápadný a vedľajší severovýchodný. Bezprostredne pod hlavným vrcholom je zo strany Veľkej Studenej doliny výrazná kamenná terasa.

## Názov
Bol ovplyvnený tvarom končiara. Nemci a Maďari videli v Hranatej veži podobu mýtneho kameňa. V podobe Mýtnik prešlo toto meno ojedinele aj do slovenčiny, ale neujalo sa.

## Turistika
Na vrchol je možné vystúpiť len s horským vodcom.

## Prví na vrchole
- v lete August Otto a Ján Hunsdorfer 20. júla 1897
- v zime Julius Andreas Hefty a Gyula Komarnicki 1. februára 1914[2]


## Iné projekty
- Commons ponúka multimediálne súbory na tému Hranatá veža
# Preparátor
Preparátor - je vysoko odborne kvalifikovaný pracovník, ktorý zabezpečuje zložité preparátorské činnosti. Podobné označenie pre toto povolanie sa niekedy používa i tzv. umelecký konzervátor. 
Táto profesia vyžaduje istý stupeň umeleckých dispozícií pracovníka, značné kúltúrne vedomosti, ale i odbornú zručnosť. V rámci tejto pozície sú kladené vysoké požiadavky na zručnosť, cit, rozlišovanie farieb a farebných odtieňov, rozsah zrakového poľa, priestorové videnie a predstavivosť, rozlišovanie nerovností povrchu, rozlišovanie tvaru predmetov, koncentráciu pozornosti, konštrukčnú a priestorovú predstavivosť, samostatné myslenie, flexibilitu, presnosť, precíznosť a odolnosť voči senzorickej záťaži. Ďalej sa objavujú požiadavky na dlhodobú pamäť, praktické myslenie, prispôsobivosť, sebakontrolu, sebaovládanie, samostatnosť a schopnosť prijať zodpovednosť. Pracovník musí mať i dobré pozorovacie schopnosti a cit pre detail.
Vhodné uplatnenie pre pracovníkov v tejto profesii majú hlavne múzeá, kde sú zaradení ako preparátori zvierat, hmyzu, rastlín a pod.
# Základná škola (Bratislava, Malokarpatské námestie 1)
Základná škola Malokarpatské námestie 1 sa nachádza v mestskej časti Bratislava-Lamač a je jedinou základnou školou v Lamači.

## História
Základná škola na Námestí Wilhelma Piecka 1 vznikla roku 1977/1978.  V školskom roku 1985/1986 je až 38 tried a 1381 žiakov. Ďalší rok sa časť žiakov a učiteľov oddelila do budovy starej školy a vznikla ZŠ Borinská. V roku 1991 sa Námestie Wilhelma Piecka premenovalo na Malokarpatské Námestie. V školskom roku 1995/1996 sa opäť vyučovalo len na ZŠ Malokarpatské Námestie 1, keďže v roku 1995 zanikla ZŠ Borinská z dôvodu poklesu detí. Od roku 2002 je škola v právnej subjektivite. V roku 2002 sa riaditeľkou stáva pani Mgr.Alena Petáková, ktorá je riaditeľkou dodnes.
V súčasnosti má škola 25 tried a 606 žiakov, kde vyučuje 37-členný pedagogický zbor a 10 vychovávateľov v desiatich oddeleniach. Škola je špecializovaná na výučbu anglického jazyka a prírodovedné predmety.

## Projekty
Škola je zapojená do viacerých projektov, napríklad:
- Zdravá škola – kedysi škola podporujúca zdravie, zapojená je od roku 2004-ide o zdravý vývin žiakov a zdravú výživu
- Strom života – je to environmentálny projekt, v ktorom škola získala mnoho ocenení
- Infovek – projekt zameraní na technickom pripojení k internetu


## Interiér školy
Škola má kapacitu 24 tried, tento rok je plne využitá. Každá trieda má data projektor a  keramickú tabuľu. Na škole sa nachádzajú dve jazykové laboratória, učebňa informatiky, multimediálna učebňa-vybavená počítačmi, stoličkami a lavicami a data projektorom, informačno-komunikačné centrum, žiacka kuchynka, fyzikálno-chemická učebňa, dve telocvične a učebňa techniky. Okrem toho má škola aj herňu, ktorá slúži ŠKD. Školská jedáleň je moderne vybavená. Okrem toho má škola prenajíma dve triedy aj Základná umelecká škola v odboroch výtvarný a dramatický, a odbor tanečný sa nachádza v malej telocvični v telocvičniach.

## Exteriér školy
Základná škola má rozlohou veľký školský dvor, bežeckú dráhu, futbalové ihrisko, basketbalové ihrisko, a lavičky, ktoré môžu slúžiť aj na vyučovanie v prírode. Okrem toho má ešte menší školský dvor, ktorý slúži prvému stupňu na veľké, 20-minútové prestávky v jarnom a letnom období, na malom školskom dvore sú zasadené rôzne bobuľoviny, ktoré môžu slúžiť aj na vyučovanie techniky, medzi telocvičňou a budovou zš, ktorá je spojená spojovacou chodbou sa nachádza žiacka záhrada, kde sú vysadené rôzne rastliny, ktoré zasadili žiaci na hodinách techniky.

## Voľnočasová aktivita
Na základnej škole pracuje veľa záujmových krúžkov. Napríklad varenie-pečenie, chemický krúžok, florbalový krúžok alebo krúžok športové hry. Okrem toho, žiakom deviateho ročníka je poskytnuté doučovanie z matematiky a slovenského jazyka.

## Výlety, akcie
Škola každoročne poskytuje zájazdy do Anglicka, lyžiarsky výcvik, školské výlety jednotlivých tried (alebo ročníkov).
# 1187 Afra
1187 Afra je planétka s priemerom približne 37 km, ktorú objavil K. Reinmuth 6. decembra 1929.
# Michalovský bridžový klub
Michalovský bridžový klub je druhý najväčší bridžový klub na Slovensku. Patrí medzi slovenské bridžové kluby s najdlhšou históriou. Organizovaný bridž sa v Michalovciach hrá od roku 1975. V roku 2000 Michalovskí bridžisti založili občianske združenie Bridžový klub - NBH-PALMA - Michalovce.
Michalovský bridžový klub popri pravidelných klubových turnajoch konajúcich sa každý štvrtok o 17:00 na Ekonomickej fakulte, dlhoročne organizuje medzinárodný bridžový turnaj Karpatský pohár a Novoročný turnaj. Hráči klubu sú pravidelnými účastníkmi 1. a 2. slovenskej bridžovej ligy a dosiahli niekoľko výraznejších úspechov aj na zahraničných turnajoch.

## Hráči klubu
Klub má 40 registrovaných členov. Členmi klubu je aj niekoľko ukrajinských hráčov, ktorí za klub hrávajú od roku 2012 v družstve Légia Michalovce, kedy prvýkrát nastúpili do 2. slovenskej bridžovej ligy, už pri prvom pokuse postúpili do 1. ligy. V roku 2014 skončili v 1. lige na 2. mieste .

### Najúspešnejší hráči
- Alojz Zlacký - národný majster, jeden zo zakladajúcich členov klubu, v súčasnosti žije v Bratislave
- Branislav Šikra - kandidát majstra, v súčasnosti je členom Košického bridžového klubu
- Ljubov Tokárová - kandidátka majstra, v súčasnosti súťažne nehráva
# Futbalista roka 2007 (Slovensko)
Futbalista roka 2007 bol 15. ročník ankety Futbalista roka. Vyhlásenie sa konalo 3. februára 2008 v bratislavskom hoteli Radisson SAS Carlton. Vyhral Martin Škrtel s počtom bodov 323. Pred druhým Marekom Hamšíkom mal náskok 84 bodov. Tretí skončil Marek Čech.

## Výsledky
| P.  | Meno             | Klub v danej sezóne     | Pozícia      | Počet bodov |
| --- | ---------------- | ----------------------- | ------------ | ----------- |
| 1.  | Martin Škrtel    | FC Zenit Petrohrad      | obranca      | 323         |
| 2.  | Marek Hamšík     | SSC Neapol              | stredopoliar | 239         |
| 3.  | Marek Čech       | FC Porto                | obranca      | 212         |
| 4.  | Stanislav Šesták | MŠK Žilina / VfL Bochum | útočník      | 186         |
| 5.  | Róbert Vittek    | 1. FC Norimberg         | útončík      | 183         |
| 6.  | Marek Sapara     | Rosenborg Trondheim     | stredopoliar | 159         |
| 7.  | Marek Mintál     | 1. FC Norimberg         | brankár      | 108         |
| 8.  | Filip Hološko    | Manisaspor              | útočník      | 85          |
| 9.  | Ján Kozák        | FC Artmedia Petržalka   | stredopoliar | 82          |
| 10. | Ján Ďurica       | Saturn Moskovská oblasť | obranca      | 78          |
# Kat Rocket
Kat Rocket (spočiatku Catrocket) bola kanadská indie rocková hudobná skupina založená v roku 1993 v Toronte. Poslednú zostavu tvorila Stella Panacciová (klávesy/spev), Darren Danish (gitara/spev), Paul Pfisterer (basgitara/spev), Dave Sera (gitara) a Geoff Hen (bicie).

## História
Skupina vznikla v roku 1993 pod názvom Catrocket a založili ju Stella Panacciová, Mikko Malinick, David Solursh a Darren Donaghey. Spoluvlastníkom a manažérom skupiny bol strýko Stelly Panacciovej, Mario Panacci, ktorý v roku 1991 spolu so svojou neterou Stellou zakladal vlastné hudobné vydavateľstvo Hoodwink Records. Malinicka a Solursha neskôr nahradili John Calabrese a Justin Peroff.
V roku 1996, po vydaní prvého štúdiového albumu Captured by the Dream Co., zo skupiny odišiel basgitarista John Calabrese, ktorý sa následne stal členom hard rockového tria Danko Jones a v Kat Rocket ho nahradil Paul Pfisterer.

## Diskografia

### Štúdiové albumy
- Captured by the Dream Co. (1996)
- Colours on the Inside (1998)


### EP
- I Hate Myself and I Want to Die (demo, 1993) (ako Catrocket)
- Town Disguised as a City (1995)
- High Below Everyone (audiokazeta, 1997)


### Single
- „Coffee Shop Philosophers“ (7", 1993[3])
  - „Mr. Clean's 12 Step Program“
  - „Lost“
# Solutré-Pouilly
Solutré-Pouilly je francúzska obec, ktorá sa nachádza v departemente Saône-et-Loire, v regióne Burgundsko.

## Poloha
Obec má rozlohu 6,16 km². Najvyšší bod je položený 530 m n. m. a najnižší bod 208 m n. m.

## Obyvateľstvo
Počet obyvateľov obce je 368 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Národný park Ujung Kulon
Národný park Ujung Kulon je národný park v Indonézii. Rozkladá sa na Jáve a jeho rozloha je viac než tisíc štvorcových kilometrov. Park je vysoko cenený najmä vďaka miestnemu výskytu ohrozeného jávskeho nosorožca. 
V roku 1991 bol park zapísaný na zoznam svetového dedičstva UNESCO.

## Iné projekty
- Commons ponúka multimediálne súbory na tému Národný park Ujung Kulon
# Kastor (hviezda)
Kastor alebo Castor (α Gem/α Geminorum/alfa Geminorum) je druhá najjasnejšia hviezda v súhvezdí Blíženci a jedna z najjasnejších hviezd na oblohe. Spolu s Polluxom predstavuje dvojicu najjasnejších hviezd Blížencov. Patrí k najzaujímavejším viacnásobným hviezdam na oblohe. 
Je to vizuálna trojhviezda. Ďalekohľadom uvidíme dve hlavné modré zložky, Castor A a Castor B s jasnosťami 1,96 a 2,89 magnitúd. Neďaleko tejto dvojice je červený trpaslík Castor C alebo YY Geminorum typu M1. Uhlová vzdialenosť hlavných zložiek je 2,2“ a navzájom sa obehnú raz za 340 až 400 rokov. Najmenšiu uhlovú vzdialenosť, 1,9“ dosiahli v roku 1970 a odvtedy sa ich odstup stále zväčšuje. V roku 1985 bola 2,6“ a v roku 2000 približne 3,8“. Hmotnejšia z hviezd je 22-krát svietivejšia ako Slnko. Červený trpaslík je tejto dvojice vzdialený 73“, má jasnosť vyše 9 magnitúd a dvojicu obehne za niekoľko tisíc rokov. Trpaslík je eruptívna, podľa iných zdrojov zákrytová premenná hviezda typu Algol. Jej jasnosť kolíše medzi 9,1 a 9,6 (8,6 až 9,1) magnitúd v perióde 19,5 hodiny. 
Všetky zložky tejto trojhviezdy sú navyše spektroskopickými dvojhviezdami. V prípade dvojhviezd A a B je vzdialenosť zložiek iba 10 miliónov km (menej než pätina vzdialenosti Merkúru od Slnka). Obeh zložiek systému A okolo spoločného ťažiska trvá 9,2 dňa, obeh zložiek B iba 2,9 dňa. Červený trpaslík C je v skutočnosti zložený z dvoch chladných trpaslíkov vzdialených od seba 3 milióny kilometrov a obiehajúcich sa raz za 19 (20) hodín, pričom spôsobujú periodické zmeny jasnosti. Castor je teda až šesťnásobný hviezdny systém zložený z troch veľmi tesných dvojhviezd.
# .ag
.ag je internetová národná doména najvyššej úrovne pre štát Antigua a Barbuda.
# Posljednji Stipančići
Posljednji Stipančići je historický román, ktorý napísal Vjenceslav Novak. Prvé vydanie vyšlo v roku 1899 v chorvátskom jazyku.

## Postavy
Hlavnými postavami sú členovia rodiny Stipančić
- Ante Stipančić - manžel
- Valpurga Stipančićová - manželka
- Juraj Stipančić - syn
- Lucija Stipančićová - dcéra

Vedľajšími postavami sú:
- Vukasović
- Major Benneti
- Fabijan Martinčić
- Martin Tintor


## Charakteristika
Dej sa odohráva v meste Senj. Román ukazuje prepad šlachtickej rodiny zo Senju v prvom desaťročí 19. storočia, v ktorom autor Vjenceslav Novak opisuje rodinu Stipančić, zvlášť posledné dve generácie. Román je analýza sociálnych, morálnych a psychologických komponentov vtedajšej chorvátskej spoločnosti.
# Vejer
Vejer je názov vulkanického komplexu, nachádzajúceho sa vo východnej časti polostrova Kamčatka na brehoch rieky Levaja Avača, asi 60 km severne od Petropavlovska-Kamčatského. Komplex je tvorený niekoľkými troskovými kužeľmi a lávovými prúdmi bazaltového až andezitového zloženia, ktoré prekrývajú riečne nánosy. Vek lávových prúdov bol stanovený na rok 390 (± 75 rokov).
# Jokosuka
Jokosuka (jap. 横須賀市 – Jokosuka-ši) je mesto v japonskom regióne Kantó. Nachádza sa v prefektúre Kanagawa na polostrove Miura západne od Tokijského zálivu.
Rozloha mesta je 100,7 km² a žije tu okolo 413 tisíc obyvateľov (december 2012).
V meste sa nachádza základňa Vojenského námorníctva Spojených štátov i námorné sily sebaobrany Japonska.

## Podnebie
Priemerná teplota sa pohybuje okolo 16,4°C, maximálna 34,5°C a minimálna -1,1°C.

## Priemysel
Jokosuka je známa automobilovým priemyslom. Taktiež sa tu nachádza Jokosuka Priemyselný Park (Yokosuka Research Park, v skr. YRP) – priemyselný park zameraný na mobilný informačný a komunikačný výskum.

## Iné projekty
- Commons ponúka multimediálne súbory na tému Jokosuka
# 1,2-ditiolán
1,2-ditiolán je organická zlúčenina síry. Patrí medzi heterocyklické zlúčeniny odvodené od cyklopentánu, v ktorom boli dve metylénové skupiny nahradené disulfidovou väzbou. Formálne je disulfid odvodený od 1,3-propánditiolu. Jeho izomérom je 1,3-ditiolán. Samotný 1,2-ditiolán nie je veľmi významný, ale jeho substituované deriváty sú dôležité, hlavne kyselina lipoová a lipoamid. Niekoľko jeho derivátov sa nachádza v jedle. 1,2-ditiolán je však nestabilný a polymerizuje.

## Deriváty
Substituované deriváty 1,2-ditiolánu sa nachádzajú v niektorých jedlách, napríklad v špargli. Jeho 4-dimetylamino derivát, nereistoxín, bol inšpiráciou pre insekticídy, ktoré blokujú nikotínový acetylcholínový receptor.
Kyselina lipoová je nevyhnutná pre aeróbny metabolizmus u cicavcov a taktiež má vysokú afinitu k mnohým kovom, vrátane zlata, molybdénu a volfrámu. Ďalšie 1,2-ditiolány sú dôležité pre nanomateriály, napríklad zlaté nanočastice alebo tzv. TMD monolayers (po anglicky transition metal dichalcogenide monolayers, v preklade „monovrstvy z dichalkogenidu prechodného kovu“), napríklad MoS2 a WS2.
- Kyselina lipoová
- Nereistoxín


## Iné projekty
- Commons ponúka multimediálne súbory na tému 1,2-ditiolán
# Paraceratherium
Paraceratherium alebo Indricotherium alebo Baluchitherium je vyhynutý rod obrovských bezrohých nosorožcov, ktoré žili počas obdobia eocénu a oligocénu v Eurázii a Ázii pred 37,5 – 23,03 miliónmi rokov.  

## Opis
Paraceratherium je najväčší známy suchozemský cicavec, oveľa väčší než mamut. Meral priemerne 5,5 metra na výšku a bol 12 metrov dlhý. Najväčší známy jedinec bol vysoký 8 metrov, lebka tvorila 1,5 metra. Jeho predpokladaná váha je 20 ton, čo je stredná hmotnosť sauropodného dinosaura.
Bol bylinožravec, ktorý odtrhával zo stromov lístie s pomocou dlhého krku a dole smerujúcimi klovitými zubami.
S ohľadom na jeho veľkosť by toto zviera nemalo byť veľmi mobilné. Výhodu mu ale dodáva fakt, že je cicavec. Paraceratherium bolo veľmi aktívne zviera, pohybujúce sa v stádach po 15 až 20 jedincov.
Stáda tvorili samice (dospelé), samice s mláďatami žili osamotene, dospelé jedince predstavovali hrozbu pre mláďa. Samce sa združovali len v období párenia, keď medzi sebou bojovali o samice. Rovnako ako u slonov, samice si vyberali toho najväčšieho a najsilnejšieho samca.

## Ochrana a odchovanie mláďat
Dospelé jedince rodu Paraceratheium neboli ohrozované ničím, boli príliš veľké. Mladé jedince však boli ohrozované všetkým, vrátane jedincov vlastného rodu. Medzi zvieratá, ktoré ohrozovali mladé Paraceratheria patrili:
- Enthelodont
- Hyenodont
- Amphicyon

Mláďatá, ako predpokladáme, boli chránené matkou, inú obranu u nich nepozorujeme (na pozostatkoch sa nenašli žiadne známky inej anatómie ako u dospelých). Ich jedinou ochranou okrem matky bol vrodený úkon "zvaliť sa na zem a nehybne ležať".

## Druhy
Z pozostatkov týchto zvierat vieme, že existovalo viac druhov tohto rodu:
- Paraceratherium bugtiense (Pilgrim, 1908) – pakistanský typ Paraceratheria z obdobia Oligocénu
- Paraceratherium transouralicum (Pavlova, 1922) -rovnako známy pod menom Indricotherium transouralicum.

Najznámejší druh, stredný a neskorý Oligocén, Mongolsko, Kazachstan južná Čína
- Paraceratherium orgosensis (Chiu, 1973) – najväčší druh, stredný a neskorý Oligocén, Čína
- Paraceratherium prohorovi (Borissiak, 1939) – neskorý oligocén, India
- Paraceratherium je známe aj na území Európy a Malej Ázie v Turecku.


## Pomenovania
- Paraceratherium (opísané 1911) znamená „skoro rohaté zviera“ v starej gréčtine.
- Indricotherium (opísané 1915) je pomenované podľa mýtickej bytosti z ruského folklóru menom „Индрик-зверь“ „Indrik zver“
- Baluchitherium (opísané 1913) znamená „príšera z Baluchistanu“, podľa miesta nálezu.


## Popularizácia
Paraceratherium bolo hlavným aktérom tretej epizódy seriálu BBC Putovanie s pravekými zvieratami.

## Iné projekty
- Commons ponúka multimediálne súbory na tému Paraceratherium
# Bossieu
Bossieu je francúzska obec, ktorá sa nachádza v departemente Isère, v regióne Auvergne-Rhône-Alpes.

## Poloha
Obec má rozlohu 13,48 km². Najvyšší bod je položený 524 m n. m. a najnižší bod 361 m n. m.

## Obyvateľstvo
Počet obyvateľov obce je 268 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Saint-Prouant
Saint-Prouant je francúzska obec, ktorá sa nachádza v departemente Vendée, v regióne Pays-de-la-Loire.

## Poloha
Obec má rozlohu 12,86 km². Najvyšší bod je položený 118 m n. m. a najnižší bod 54 m n. m.

## Obyvateľstvo
Počet obyvateľov obce je 1 487 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Logické
Logické je súvislosť medzi stránkami rozvinutého celku; štruktúra rozvinutého celku. Podľa Černíka znamená logické  hotové pojmy, súdy a úsudky a pojmotvorný proces.
# Villenauxe-la-Grande (kantón)
Villenauxe-la-Grande je francúzsky kantón v obvode Nogent-sur-Seine departemente Aube v regióne Champagne-Ardenne. Tvorí ho 7 obcí.

## Obce kantónu
- Barbuise
- Montpothier
- Périgny-la-Rose
- Plessis-Barbuise
- La Saulsotte
- La Villeneuve-au-Châtelot
- Villenauxe-la-Grande
# Châtillon-sur-Loire (kantón)
Châtillon-sur-Loire je francúzsky kantón v obvode Montargis v departemente Loiret v regióne Centre-Val de Loire. Tvorí ho 6 obcí.

## Obce kantónu
- Autry-le-Châtel
- Beaulieu-sur-Loire
- Cernoy-en-Berry
- Châtillon-sur-Loire
- Pierrefitte-ès-Bois
- Saint-Firmin-sur-Loire
# Liphistiomorpha
Liphistiomorpha je podrad pavúkov. Je to malá skupina (cca 80 druhov) primitívnych pavúkov s ešte zreteľnou segmentáciou bruška. Na snovacích bradavkách ešte zreteľne vidíme, že vznikli premenou nôh: majú 6 – 7 článkov a sú umiestnené naspodu bruška v strede. Majú 2 páry pľúcnych dutiniek a mohutné chelicery, smerujúce dopredu. Medzi ne patria málo známe starobylé pavúky s nočnou aktivitou, napr. v trópoch Ázie žije niekoľko druhov z rodu Heptathela. Jeden druh zasahuje do južného Japonska.

## Systematika
- podrad: Liphistiomorpha
  - čeľaď: Arthrolycosidae †
  - čeľaď: Arthromygalidae †
  - čeľaď: Liphistiidae


## Iné projekty
- Commons ponúka multimediálne súbory na tému Liphistiomorpha
- Wikidruhy ponúkajú informácie na tému Liphistiomorpha
# Powiat braniewski
Powiat braniewski je powiat v Poľsku v Varmsko-mazurskom vojvodstve.
Žije tu 43 449 obyvateľov (k 30. 6. 2007).

## Iné projekty
- Commons ponúka multimediálne súbory na tému Powiat braniewski
# Louise Joy Brownová
Louise Joy Brownová (* 25. júl 1978, Oldham, Spojené kráľovstvo) je prvý človek na svete, ktorý sa narodil vďaka metóde asistovanej reprodukcie známej ako in vitro fertilizácia (IVF), teda oplodnenie v skúmavke.

## Život
Lesley a John Brownovi sa o počatie dieťaťa márne snažili deväť rokov. Vzhľadom na zistenú nepriechodnosť vajcovodov sa gynekológ Patrick Steptoe a fyziológ Robert G. Edwards rozhodli laparoskopicky odobrať Lesley vajíčka. Keď bolo jedno z nich v Petriho miske oplodnené spermiami manžela, vložili embryo matke do maternice. Tá plod úspešne donosila - Louise sa narodila v júli 1978 cisárskym rezom, jej pôrodná váha bola 2,6 kg. Štyri roky nato sa rovnakou metódou rodičom narodila ešte jedna dcéra, Natalia. 
K profesorovi Edwardsovi mala Louise blízky vzťah, ako by bol jej starým otcom. V roku 2004 sa zúčastnil aj jej svadby. Louise i jej sestra sa už obe stali matkami, pričom otehotnieť sa im podarilo prirodzenou cestou.
Robert Edwards v roku 2010 za rozvoj metódy IVF obdržal Nobelovu cenu za fyziológiu a lekárstvo - týmto spôsobom už prišlo na svet viac ako päť miliónov detí. Ročne sa ich tak na celom svete narodí zhruba 350 tisíc.
# Tatce
Tatce je obec v Česku v okrese Kolín v Stredočeskom kraji. 1. januára 2012 tu žilo 597 obyvateľov, z toho 288 mužov a 309 žien, pričom priemerný vek v obci bol 42,2 roka (muži 40,5 roka, ženy 43,7 roka).
# Rajtákova ulica
Rajtákova ulica je ulica v Lamači, mestskej časti Bratislavy. Nachádzajú sa na nej rodinné domy a bývalý kameňolom.

## Blízke ulice
Vrančovičova ulica, Cesta na Klanec, Zhorínska ulica, Vysokohorská ulica, Záhrady, Lediny, Rozálska ulica, Pod násypom, Segnáre

## Iné projekty
- Commons ponúka multimediálne súbory na tému Rajtákova ulica
# Troja
Troja je mestská štvrť a katastrálne územie Prahy.
Praha-Troja je mestská časť tvorená väčšou časťou katastrálneho územia Troja.
Katastrálne územie Troja má rozlohu 5,43 km². Leží na pravom brehu rieky Vltavy a na priľahlom kopci na severe Prahy.
Od správnej reformy v roku 1949 je severná časť Troje urbanisticky splývajúca s Bohnicami súčasťou mestského obvodu a neskôr aj mestskej časti Praha 8. Južná časť patrí do mestského obvodu Praha 7 a od 1. januára 1992 tvorí samostatnú mestskú časť Praha-Troja.

## Iné projekty
- Commons ponúka multimediálne súbory na tému Troja
# Villeherviers
Villeherviers je francúzska obec, ktorá sa nachádza v departemente Loir-et-Cher, v regióne Centre-Val de Loire.

## Poloha
Obec má rozlohu 38,9 km². Najvyšší bod je položený 112 m n. m. a najnižší bod 85 m n. m.

## Obyvateľstvo
Počet obyvateľov obce je 489 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Abdullah Öcalan
Abdullah Öcalan („krycie meno“: Apo, skratka mena Abdullah, ale tiež s významom v kurdštine: strýko; * 4. apríl 1946, Ömerli, Turecko) je vodcom a bývalým predsedom PKK – Strany kurdských pracujúcich, ktorú sám založil v roku 1978.
Öcalan bol v Turecku v roku 1999 odsúdený na trest smrti za vlastizradu, členstvo v teroristickom spolku, krádež, vraždu a bombové útoky. V roku 2002 bol tento rozsudok zmenený na doživotný pobyt vo väzení. Je väznený v prísnej izolácii vo väznici na ostrove İmralı, do roku 2009 tam bol jediným väzňom. Žije na samotke a nemá povolené návštevy, kontakt s právnikom, prístup ku správam ani telefonáty rodine, čo znamená porušovanie Dohovoru o ochrane ľudských práv a základných slobôd.
Jeho osoba je medzi Kurdmi stále uctievaná a za Öcalanovu slobodu sa konajú pravidelné demonštrácie ako v Turecku, tak aj v Európe. V roku 2015 obdržal Öcalan medzinárodnú cenu mieru International Peace Bureau.
Z väzenia vydal Öcalan niekoľko kníh, poslednú v roku 2012.
# Bizau
Bizau je obec v Rakúsku v spolkovej krajine Vorarlbersko v okrese Bregenz.
Žije tu 1 125 obyvateľov (1. január 2020).

## Iné projekty
- Commons ponúka multimediálne súbory na tému Bizau
# Deutschlandsberg (okres)
Deutschlandsberg je okres v Rakúsku v spolkovej krajine Štajersko. Má rozlohu 863,49 km² a žije tu 60 920 obyvateľov (2010). Sídlom okresu je mesto Deutschlandsberg.

## Mestá, obce a ich časti v okrese Deutschlandsberg
- Aibl
  - Aichberg, Hadernigg, Rothwein, Sankt Bartlmä, Sankt Lorenzen, Staritsch
- Bad Gams
  - Bergegg, Feldbaum, Sallegg, Furth, Gersdorf, Greim, Hohenfeld, Mitteregg, Müllegg, Niedergams, Vochera am Weinberg
- Deutschlandsberg (mesto)
- Eibiswald
- Frauental an der Laßnitz
  - Freidorf an der Laßnitz, Freidorfer Gleinz, Laßnitz, Schamberg, Zeierling
- Freiland bei Deutschlandsberg
- Garanas
  - Oberfresen
- Georgsberg
  - Ettendorf bei Stainz, Pichling bei Stainz, Rossegg
- Greisdorf
  - Sommereben, Steinreib, Wald in der Weststeiermark
- Gressenberg
- Groß Sankt Florian
  - Grünau an der Laßnitz, Gussendorf, Kraubath in der Weststeiermark, Krottendorf an der Laßnitz, Lebing, Petzelsdorf in der Weststeiermark, Tanzelsdorf, Vochera an der Laßnitz
- Großradl
  - Bachholz, Feisternitz, Kleinradl, Kornriegl, Oberlatein, Pongratzen, Stammeregg, Sterglegg, Wuggitz
- Gundersdorf
  - Grubberg
- Hollenegg
  - Aichegg, Hohlbach, Kresbach, Neuberg, Rettenbach, Trag, Kruckenberg
- Kloster
  - Rettenbach
- Lannach
  - Blumegg, Breitenbach in der Weststeiermark, Heuholz, Hötschdorf, Sajach, Teipl
- Limberg bei Wies
  - Limberg, Mitterlimberg
- Marhof
  - Angenofen, Rainbach, Sierling, Teufenbach, Trog, Wald in der Weststeiermark
- Osterwitz
- Pitschgau
  - Bischofegg, Haselbach, Hörmsdorf
- Pölfing-Brunn
  - Brunn, Jagernigg, Pölfing
- Preding
  - Klein-Preding, Tobis, Tobisberg, Wieselsdorf
- Rassach
  - Graschuh, Herbersdorf, Lasselsdorf
- Sankt Josef
  - Oisnitz, Tobisegg
- Sankt Martin im Sulmtal
  - Aigen, Bergla, Dörfla, Greith, Gutenacker, Oberhart, Otternitz, Reitererberg, Sulb
- Sankt Oswald ob Eibiswald
  - Krumbach, Mitterstraßen, Rothwein
- Sankt Peter im Sulmtal
  - Freidorf, Kerschbaum, Korbin, Moos, Poppenforst, Wieden
- Sankt Stefan ob Stainz
  - Lemsitz, Lichtenhof, Pirkhof, Zirknitz
- Schwanberg
  - Mainsdorf
- Soboth
  - Laaken
- Stainz
  - Gamsgebirg, Kothvogel, Neurath
- Stainztal
  - Grafendorf bei Stainz, Graggerer, Mettersdorf, Neudorf bei Stainz, Wetzelsdorfberg, Wetzelsdorf in der Weststeiermark
- Stallhof
- Sulmeck-Greith
  - Dietmannsdorf im Sulmtal, Gasselsdorf, Graschach, Kopreinigg, Pitschgauegg, Tombach
- Trahütten
  - Kruckenberg, Rostock
- Unterbergla
  - Grub bei Groß Sankt Florian, Hasreith, Michlgleinz, Mönichgleinz, Nassau, Sulzhof
- Wernersdorf
  - Buchenberg, Kogl, Pörbach
- Wettmannstätten
  - Lassenberg, Schönaich, Weniggleinz, Wohlsdorf, Zehndorf
- Wielfresen
  - Unterfresen, Wiel
- Wies
  - Altenmarkt, Aug, Buchegg, Etzendorf, Gaißeregg, Gieselegg, Lamberg, Vordersdorf


## Iné projekty
- Commons ponúka multimediálne súbory na tému Deutschlandsberg (okres)
# Powiat żyrardowski
Powiat żyrardowski je powiat v Poľsku v Mazovskom vojvodstve.
Žije tu 75 414 obyvateľov (31.12.2022).

## Iné projekty
- Commons ponúka multimediálne súbory na tému Powiat żyrardowski
# Bukureštská ulica (Bratislava)
Bukureštská ulica v Bratislave sa nachádza v mestskej časti Staré Mesto, nazvali ju podľa hlavného mesta Rumunska Bukurešti.

## Ulice v okolí
- Palárikova ulica
- Murgašova ulica
- Železničiarska ulica
- Holekova ulica
- Žabotova ulica
# Chuang Tchaj-ťi
Chuang Tchaj-ťi (čín. 皇太極/黄台吉/皇台吉 - pchin-jin: Huáng Tàijí/Huáng Táijí) alebo Chung Tchaj-ťi (čín. 洪太極 - pchin-jin: Hóng Tàijí), známy aj ako Abachaj (* 28. november 1592 - † 21. september 1643) bol zakladateľ a prvý cisár mandžuskej dynastie Čching (čín. 清). Jeho otcom bol zakladateľ mandžuského štátu Nurhači.
Chuang Tchaj-ťi v roku 1636 pomenoval svoj národ Mandžuovia a vyhlásil dynastiu Čching („Čistá“).

## Vláda
Chuang Tchaj-ťi vládol od roku 1626 do svojej smrti. Na východe si podmanil Kóreu a na západe uzavrel spojenectvo s kmeňmi Vnútorného Mongolska. V roku 1638 založil tzv. Mongolský jamen. Týmito krokmi konsolidoval mandžuský štát, ktorý založil jeho otec Nurhači, a pripravil základy na neskoršie dobytie Číny. Dosiahnutia tohto cieľa sa však nedožil.

## Poznámky
1. ↑  Abachaj bolo údajne v skutočnosti meno konkubíny jeho otca.
# Bagiry
Bagiry je francúzska obec, ktorá sa nachádza v departemente Haute-Garonne, v regióne Midi-Pyrénées.

## Poloha
Obec má rozlohu 2,78 km². Najvyšší bod je položený 1 002 m n. m. a najnižší bod 449 m n. m.

## Obyvateľstvo
Počet obyvateľov obce je 84 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Ryan Martin Bradshaw
Ryan Martin Bradshaw (* 29. november 2006, Hainburg an der Donau) je slovensko-austrálsky detský hudobný virtuóz a klavirista. Od februára 2021 je prvým rezidenčným sólistom Symfonického orchestra Slovenského rozhlasu (SOSR). Je víťazom viacerých detských hudobných súťaží.

## Životopis
Bradshaw sa narodil v roku 2006 v rakúskom Hainburgu ako dieťa austrálskeho otca a slovenskej matky Patricie Bradshaw, žije v Bratislave. Je pravnukom herca Martina Gregora. Na klavír začal hrať ako šesťročný a od ôsmich rokov hráva s orchestrom.. Od roku 2016 je tiež žiakom viedenskej Universität für Musik und darstellende Kunst v triede profesora Vladimira Kharina pre mimoriadne nadané deti.

## Ocenenia
- 2020 – Luskáčik – Medzinárodná televízna súťaž mladých hudobníkov, Moskva, Rusko – 1. miesto[2]
- 2019 – Klavírna súťaž Fryderika Chopina pre mladých, Szafarnia, Poľsko – 1. miesto[2]
- 2019 – Medzinárodná klavírna súťaž v Aarhuse, Dánsko – 2. miesto, Cena Carla Nielsena a Cena divákov[2]
# Jupiterov chrám (Pompeje)
Jupiterov chrám bola stavba antického chrámu uzatvárajúca zo severu priestor hlavného fóra v Pompejach. Zasvätený bol hlavnému rímskemu božstvu Jupiterovi.
Napriek svojmu gréckemu vplyvu išlo o stavbu čisto tzv. italického štýlu, t. j. bol postavený na tri metre vysokom pódiu. Pôdorysne chrám zaberal plochu 37 x 17 metrov.
Do chrámu sa vstupovalo po mohutnom schodisku, širokom ako celá predná strana chrámu. Návštevník vstúpil do stĺpovej predsiene tvorenej dvanástimi stĺpmi s korintskými hlavicami. V závere celly obklopenej dvojitým stĺporadím sa nachádzali tri výklenky určené od roku 80 pred Kr. pre umiestnenie sôch troch hlavných kapitolských božstiev - Jupitera, Junony a Minervy. Podzemie chrámu tvorené troma miestnosťami s tunelovou klenbou bolo určené pre uchovávanie mestských cenností, votívnych darov a verejného pokladu (aerarium).
Jupiterov chrám pochádza z obdobia okolo roku 150 pred Kr. a predpokladá sa, že bol postavený na mieste niekdajšej svätyne z etruských čias. Svoj najväčší význam dosiahol chrám po príchode Rimanov, kedy sa stal hlavným kultovým miestom v Pompejach.
Vážne bol poškodený počas ničivého zemetrasenia v roku 62 po Kr. Vzápätí sa pristúpilo k jeho oprave. Zničujúci výbuch Vezuvu 24. augusta 79 ho zastihol v rekonštrukcii.
Architektúru Jupiterovho chrámu dopĺňali od začiatku 1. stor. po Kr.  dva víťazné oblúky, postavené po jeho stranách - vľavo rímskeho vojvodcu Germanica, vpravo cisára Tiberia. Predpokladá sa, že pôvodne stáli v jednej línii s priečelím chrámu; neskôr bol ľavý oblúk premiestnený dozadu.
Pôvodne bol chrám obohatený viacerými kultovými sochami, z ktorých sa však do dnešných dní zachovali iba tvárová maska Junony a obrovská hlava Jupitera (na tunajšom mieste sa nachádza kópia; originál je umiestnený v Národnom archeologickom múzeu v Neapole).
Dnes po archeologických vykopávkach je Jupiterov chrám podobne ako ostatné budovy v meste v stave trosiek a iba ohromné pódium a z neho sa týčiace torzá stĺpov predsiene umožňujú urobiť si predstavu o jeho niekdajšej kráse.

## Iné projekty
- Commons ponúka multimediálne súbory na tému Jupiterov chrám (Pompeje)
# Brendan Evans
Brendan Evans (* 8. apríl 1986) je súčasný americký profesionálny tenista.
# Avarská ulica (Bratislava)
Avarská ulica je slepá ulica v Bratislave, v mestskej časti Devín. Nekrižuje sa so žiadnou ulicou.

## Blízke ulice
- Rímska ulica


## Dopravné spojenie
- Štrbská
  -   
(stav k 2. septembru 2024)[2][3][4][5]
# Anexia
Anexia (verbálne substantívum: anektovanie, staršie adnektovanie, annektovanie; z franc. annexion od lat. annectere – „privádzať“, „pripájať“, od ad- – „k“, „do“ a nectere – „pliesť“, „spletať“) je násilné pripojenie územia cudzieho štátu alebo jeho časti k územiu iného štátu alebo k štátom na základe násilného obsadenia po víťaznej vojne alebo pod hrozbou ozbrojeného násilia. Koná sa spravidla proti vôli jeho obyvateľstva, čím predstavuje porušenie práva na samourčenie národov.
Podľa čl. 2. ods. 4 Charty Organizácie Spojených národov z 26. júla 1945 je hrozba silou alebo použitia sily proti územnej celistvosti alebo politickej nezávislosti každého štátu pokladané za nezlučiteľné so zásadami Organizácie Spojených národov.

## Príklady
- Texas anektovaný USA – 1848,
- Dominikánska republika anektovaná Španielskom – 1861,
- Havajské ostrovy anektované USA – 1898,
- Bosna a Hercegovina anektovaná Rakúsko-Uhorskom – 1908,
- Kórea anektovaná Japonskom – 1910,
- Cyprus anektovaný Spojeným kráľovstvom – 1914,
- Etiópia anektovaná Talianskom – 1936,
- Rakúsko anektované Nemeckom (anšlus) – 1938,
- východné Poľsko anektované ZSSR – 1939,
- pobaltské štáty a Besarábia anektované ZSSR – 1940,
- Namíbia anektovaná JAR – 1949,
- Tibet anektovaný Čínou – 1949,
- Východný Jeruzalem anektovaný Jordánskom – 1950,
- Východný Timor anektovaný Indonéziou – 1975,
- Východný Jeruzalem anektovaný Izraelom – 1980,
- Golanské výšiny patriace Sýrii anektované Izraelom – 1981,
- Kuvajt anektovaný Irakom – 1990
- Krym anektovaný Ruskom – 2014
# NGC 7021
Súradnice:  21h 11m 20s; -64° 01′ 31″
NGC 7021 je galaxia v súhvezdí Páv, ktorú objavil anglický astronóm John Herschel 22. júna 1835.
Jej zdanlivá hviezdna veľkosť je 11,8.
# Roubíčkova Lhota
Roubíčkova Lhota je malá dedina, časť obce Postupice v okrese Benešov. Nachádza sa asi 2 km na severozápad od Postupíc. V roku 2009 tu bolo evidovaných 13 adries. Roubíčkova Lhota je tiež názov katastrálneho územia o výmere 4,67 km². V katastrálnom území Roubíčkova Lhota leží aj Dobříčkov.

## História
Prvá písomná zmienka o dedine pochádza z roku 1387.
# Saint-Leu-la-Forêt (kantón)
Saint-Leu-la-Forêt je francúzsky kantón v departemente Val-d’Oise v regióne Île-de-France. Tvoria ho tri obce.

## Obce kantónu
- Montlignon
- Saint-Leu-la-Forêt
- Saint-Prix
# Vysielacia anténa
Vysielacia anténa je anténa, ktorá prevádza modulovaný vysokofrekvenčný signál (striedavý elektrický prúd) na elektromagnetické vlnenie v pásme rádiových vĺn alebo mikrovĺn, vysielané do vzduchu (éteru). Je to vlastne otvorená elektromagnetická cievka.
Každá anténa má určenú polarizáciu (vertikálna, horizontálna, kruhová polarizácia), ktoré sa navzájom rušia minimálne (útlm 20 dB). Kruhová polarizácia, je kombinácia vertikálnej a horizontálnej polarizácie. Kruhová polarizácia môže byť pravo a ľavotočivá a je nezávislá od otočenia antény.
Polarizácia musí byť pri prijímacej aj vysielacej anténe rovnaká, inak dochádza k vysokému útlmu. Rôzne druhy polarizácie používame, ak chceme dosiahnuť malé rušenie dvoch spojov prevádzkovaných na rovnakom kmitočte (kanále)
Typy antén
Anténa je charakterizovaná ziskom, smerovosťou, veľkosťou, rozsahom frekvencií a impedanciou.
- Impedancia antény musí byť rovnaká ako impedancia kábla (napr. 50 Ohm), dá sa kompenzovať symetrizujúcim členom, alebo matcherom.
- Typy antén podľa smerovosti

Všesmerová anténa vyžarovací uhol je 360°
Sektorová anténa vyžarovací uhol je 10° - 180° (zaberá sektor, výsek)
 Smerová anténa vyžarovací uhol do 1° - 20°
Všesmerová anténa do všetkých smerov okolo seba. Je to dipól dlhý jednu štvrtinu  až celú vlnovú dĺžky vlnenia, pre ktorú je skonštruovaný. Smerová alebo sektorová anténa vysiela v rôznych smeroch s iným útlmom, čo sa používa pre vytváranie spojov (prepojenie dvoch bodov, resp. viacerých bodov v sektore). Energia smerovej antény je sústredená do úzkeho lúča, resp. kužeľa.